Fandoro fôsily

Ny fandoro fôsily dia fandoro avy amin' ny fôsilin' ny fatin' ny biby sy ny an' ny zavamaniry niaina teto ambon' ny tany: solitany, etona natoraly na arintany. Ny fandoro fôsily dia misy eto an-tany fa saingy vitsy sy tsy mihavao anatin' ny fiainan' ny olombelona.

Ny angovo fôsily dia angovo alaina avy amin' ny fandoro fôsily. Tsy firy izy ireo eto an-tany raha oharina amin' ny angovo sasany azo havaozina toy ny angovon-drivotra, ny angovo hidirôlika sns. Rehefa dorana ny fandoro fôsily dia manome etona mampihiboka hafanana.

 Fiforonana 
Nandritry ny vanim-potoana jeôlôjika, latsaky ny 1 % amin' ny zavamananaina (biômasy) monja no tototra any ambanin' ny tany; na nipetraka any amin' ny fanamban' ny farihy sy ny ranomasina. Nilentika any amban' ny tany izy ireo ary niova ho kerôzenina, ary avy eo lasa fandoro fôsily: solitany, etona voajanahary na arintany.

 Tantara 

Nandritra ny taonjato faha-20 sy faha-21, ny fampiasana ny fandoro fôsily dia nahafahan' ny fivoarana ara-taozava-baventy nitranga manerana ny tany. Noho izany, lasa fanamby ho an' ny olombelona sy ho an' ny taonjato faha-21 ny fanakelezana ny famoahana etona karbônika (CO2). Tamin' ny taona 2000, ny 88 % amin' ny angôvo voalohany lany dia avy amin' ny fandoro fôsily. Ary 25 lavitrisa taonina CO2 isan-taona no lasa eny amin' ny soson-drivotra, ary izany dia avy amina loharano maro samihafa (indrindra ny fiarakodia).

 Jereo koa 

 Angovo

Sokajy:Fandoro fôsily